 Kithi Endinaneni Umlando ngoMkhithika ThebePosted on March 12, 2020 Posted by Bongukholo KhumaloUMhlonga kaNkotshana Thebe wayebuye aziwe ngelikaMkhithika Thebe. Le nsizwa yayiqhawe elikhulu lenkosi u-Mzilikazi kaMashobana. UMkhithika Thebe wabamba elikhulu iqhaza ekwakhiweni kwesizwe sikaMthwakazi okuyisizwe esakhiwa yiNkosi uMzilikazi kaMashobana Khumalo. Nansiya isizwe eNingizimu yezwe laseZimbabwe. UMhlonga wayesebuthweni elalaziwa ngokuthi Amnyama angenkomo Leli butho laliholwa insizwa yaseMangweni uGundanekumitha kaNdlovu waseMangweni. Laba bantu bakwaThebe engixoxa ngabo kusengabantu bakwaSithebe , uSithebe wayengowakwaNdwandwe. Kukhona abanye oThebe abatholakala koNorth West , labo bantu bakwaThebe ababona abakwaNdwandwe, bangabaTswana. UMhlonga noma ngithi uMkhithika wahlabana kakhulu ngenkathi abakwaKhumalo behlaselwa ngabakwaMalandela Zulu.Wagonisa amathumbu amabutho amaningi eLembe ikakhulukazi aweZimpohlo . Kodwa kuleyo mpi uMhlonga wagcina esengomunye wezinkubela. Kukuleyo mpi lapho athola khona igama elithi unguMkhithika nokuyigama alethiwa iNkosi uMzilikazi ngoba kuthiwa wayevele akhithike nje esitheni . Wayengisabi ukusiqonda ngqo.UMkhithika ubuye akhumbuleke kakhulu ngenkathi kweduke inkosi uMzilikazi Kanti futhi kuthiwa wayengomunye weZikhuluezazingahambisani nokubekwa koMntwana uNkulumana esihlalweni sobukhosi ngenkathi kweseduke iNkosi uMzilikazi. INkosi uMzilikazi yeduka okweminyaka emithathu , kwaze kwabekwa uMntwana uNkulumana ngoba sekuphele amathemba kubantu, sebeqala ukungabaza ukuthi iNkosi yabeisaphila . IZikhulu zoMbuso kaMthwakazi zagcina zithathe isinqumo sokuthi kuqokwe ithimba elalizophuma inqina yokuyocinga iNkosi uMzilikazi . Kuthiwa zaqoka uMkhithika ukuba kube nguyena owayezohola lelo thimba. Kuthiwa waphuma uMkhithika nethimba lakhe baphelekezelwa ibutho laManyama angenkomo. Ngempela yatholakala iNkosi itholakala endaweni eseyaziwa manje ngokithi yiVictoria Falls nokuyindawo ehlezi inenkungu, futhi likhiza . Kuthiwa iNkosi uMzilikazi yathukuthela yathelwa ngamanzi uma izwa ngokubekwa koMntwana uNkulumana esihlalweni. Yakhipha umyalelo owawuthi kubulawe zonke iziNduna ezazithinteka ekubekweni koMntwana uNkulumana. Kulezo ziNduna ezabulawa singabala kuzo uGundanekumitha, uNyathela kaKhanyi, uSomabulane ka Dlodlo kanye nezinye. Abanye ababulawa oNdlunkulu oLomawaka Nxumalo unina kaNkulumana kanye noFulatha Nxumalo unina kaLobhengula. Intaba ezabulawelwa kuyo namuhla yaziwa ngokuthi iNtabayezinduna noma iNtabazinduna. Kukhona umlando othi akukho muntu owabulawa eNtabazinduna kepha kwathethwa icala lokubekwa koMntwana uNkulumana . Lowo mlando uqhubeka uthi izinduna oGundanekumitha kanye nabanye badingiselwa ezindaweni ezikude.Izihasho zikaMthithika ThebeWe Mbamba majoziJozeliginya ngisho nonweleLomaqangela wezihlanguMthika odleminyimithikaWenontameyehlulabagongodiBagiye bathusele, bathufile kantiYisikhumbasigoqekiSigoqwa ngamadodalishumiEngeshumi phinde angesigoqeNdatshoxotshela futhiNgonyamemanxebayizidadaSilesikhalima kuqhaqhazelamadodaSilesathikazwa ngamathikana kaDinganeSilesilawula kanye kube kanyeSilo sikamalayitha kwaBulawayoKhithi ! Mkhithika aweleKantiNkosi wayiweza njani ngomhlanaMhlanuMkhuz ufulatheleneHaaa !NkunzeyanqobezinyemazibukweniKhithi! MkhithikaKhithi ! KukhithikamadodegqizileKhithi ! AmadodabeseginqileKhithi ! NjengamahlamvebusikaKhithi! Amadodeqiwe yitwetweKhithi! -Kithi! Kukhithikimikhonto njengununguMvusomnyamaWenowavusela abantu ukuhlatshwaKungesuye uMzilikazi WawungedwetshwePhumani ngithi phumani boTshiyanamadumbenuKukhulu kuyeza kuyanyelelaUShaka kashayeki ngobenjaniBudabuphangwaLabasemazwaneni bazowutholumkhiwane bawukheHawu wadlumfokaKolontshi boLwadlusiba lugojelaLonolwagojela amadoda, amadojeyana lamadodanaLonolwagojelinyongo yesilo sabhekithekuWe MkhithikaWenowahlengiNkosi yoHlangaWenowahlengiNkosi kuMkhuzeAmachalaha kamfokaSenzangakhonesehlosilahlobaWayihlengeMahalihaliWayihlenga eGwembeni lwempunzaWayihlenga ngitsho lesicocoHaa! NkunzeyanqobezinyemazibukweniPhendu wazogadlaMama ngadla!Ngadla ntombi kababaIzwe gwadlana ndiniNgithazeluke kazaluke azeluke bo!Ibinda !Izithakazelo zakwaThebeMkhithikaNhlunu kayipheli kuphela eyamadodaMbamba majoziDlembe oludla ukhulaGuqa elidla amankonyaneMahlenga ngoba bahlenga inkosi yohlangaIsiqholozane esimehlo abomvuIsilo sikaMalayitha kwaBulawayoKlobe uKholo Khumalo INxazonke 